b'\n_START_ARTICLE_\nUniversity of Missouri Press\n_START_SECTION_\nColec\xc8\x9bii\n_START_PARAGRAPH_\nMark Twain and His Circle Series, editat\xc4\x83 de Tom Quirk._NEWLINE_Aceast\xc4\x83 serie include c\xc4\x83r\xc8\x9bi despre Mark Twain \xc8\x99i despre cercurile pe care le-a frecventat (na\xc8\x9bionale, politice, artistice \xc8\x99i altele), oferind un mediu editorial pentru noi proiecte de cercetare \xc8\x99i, din c\xc3\xa2nd \xc3\xaen c\xc3\xa2nd, retip\xc4\x83rind studiile semnificative care nu au mai fost tip\xc4\x83rite o lung\xc4\x83 periad\xc4\x83._NEWLINE_The Missouri Biography Series, editat\xc4\x83 de William E. Foley._NEWLINE_The Missouri Biography Series \xc3\xaendepline\xc8\x99te un obiectiv important al editurii \xe2\x80\x94 publicarea biografiilor cet\xc4\x83\xc8\x9benilor notabili ai statului Missouri. Aceast\xc4\x83 serie se concentreaz\xc4\x83 pe cet\xc4\x83\xc8\x9benii care s-au n\xc4\x83scut \xc3\xaen acest stat \xc8\x99i pe cei ale c\xc4\x83ror cariere au avut un impact semnificativ asupra regiunii. De la juc\xc4\x83torul de baseball Stan Musial, la renumitul muzician Scott Joplin \xc8\x99i p\xc3\xa2n\xc4\x83 la fostul pre\xc8\x99edinte Harry S. Truman, aceast\xc4\x83 serie scoate \xc3\xaen eviden\xc8\x9b\xc4\x83 via\xc8\x9ba unor persoane notabile care au locuit \xc3\xaen statul Missouri._NEWLINE_The Southern Women Series, editat\xc4\x83 de Theda Perdue, Betty Brandon \xc8\x99i Virginia Bernhard._NEWLINE_The Paul Anthony Brick Lectures, care include lucr\xc4\x83ri scrise de cercet\xc4\x83rori renumi\xc8\x9bi ca\xc2\xa0 John Hope Franklin \xc8\x99i Sissela Bok.\n_START_SECTION_\nReorganizare\n_START_PARAGRAPH_\nUniversitatea a propus \xc3\xaen prim\xc4\x83vara anului 2012 \xc3\xaenchiderea editurii \xc8\x99i concedierea celor zece angaja\xc8\x9bi prin stoparea subven\xc8\x9bion\xc4\x83rii editurii de c\xc4\x83tre universitate, estimat\xc4\x83 de c\xc4\x83tre administra\xc8\x9bia Universit\xc4\x83\xc8\x9bii la 400.000 de dolari pe an \xc8\x99i de cei care s-au opus deciziei de \xc3\xaenchidere la mai pu\xc8\x9bin de 250.000 de dolari pe an. Decizia a fost anulat\xc4\x83 \xc3\xaen august 2012, ca urmare a protestelor publice. Un nou director a fost angajat \xc3\xaen anul 2013.'